**อัฟราม แกรนท์** (อังกฤษ: Avram Grant) มีชื่อเต็มว่า **อัฟราฮาม "อัฟราม" แกรนท์** (Avraham "Avram" Grant; ฮิบรู: אברהם "אברם" גרנט‎) เป็นอดีตผู้จัดการทีมเชลซี และเคยเป็นประธานฝ่ายเทคนิคของบีอีซีเทโรศาสน ในไทยพรีเมียร์ลีกช่วงสั้น ๆเกิดเมื่อวันที่ 4 พฤษภาคม ค.ศ. 1955 ที่เพตาห์ ติควา ประเทศอิสราเอล เป็น​อดีตผู้จัดการทีมชาติกานา

ประวัติ
-------

แกรนท์เริ่มต้นเส้นทางชีวิตในสายการเป็นผู้ฝึกสอนฟุตบอลโดยที่ไม่มีประวัติในการเป็นนักฟุตบอลอาชีพมาก่อน และเป็นโค้ชมาตั้งแต่อายุ 18 ปี และปักหลักเป็นโค้ชระดับทีมเยาวชนของฮาโปเอล เพตาห์ ติควา ทีมสโมสรเล็ก ๆ ชานกรุงเทล อาวีฟ บ้านเกิด แกรนท์ใช้เวลาพิสูจน์ตัวเองนานนับสิบปี โดยพาทีมเยาวชนของสโมสรคว้าแชมป์มาครองได้มากมายก่อนที่จะได้เลื่อนชั้นขึ้นมาคุมทีมชุดใหญ่เมื่ออายุครบ 32 ปี คือการได้คุมทีมชุดใหญ่ของฮาโปเอล เพตาห์ ติควา เมื่อสามารถพาให้กลายเป็นรองแชมป์ลีกฟุตบอลของอิสราเอลได้ถึง 3 ครั้ง จาก 4 ฤดูกาล และยังได้แชมป์ฟุตบอลถ้วยอีกถึง 2 ครั้ง ทำให้แกรนท์ได้รับฉายานามจากสื่อมวลชนในประเทศว่า "นักมายากล" (Magician) 

หลังจากนั้นแกรนท์ได้เข้าไปคุมทีมมัคคาบี้ เทล อาวีฟ ทีมระดับยักษ์ใหญ่ 1 ใน 3 ทีมของอิสราเอล และสามารถนำทีมเป็นแชมป์ได้สำเร็จ และตลอดระยะเวลา 4 ปีที่อยู่กับยักษ์ใหญ่ทีมนี้แกรนท์พาทีมคว้าแชมป์ลีกได้ 2 สมัย ฟุตบอลถ้วย 1 สมัยและลีกคัพของอิสราเอลอีก 1 สมัย นับได้ว่าเป็นผู้จัดการทีมฟุตบอลที่ประสบความสำเร็จสูงสุดในช่วงกลางทศวรรษที่ 90 ของอิสราเอล

จากนั้นแกรนท์ได้ย้ายไปคุมทีมฮาโปเอล ไฮฟา แทนแต่ก็อยู่ได้ไม่นานนักเมื่อมีปัญหากับบอร์ดบริหารของสโมสรก่อนที่จะมายังมัคคาบี้ เทล อาวีฟ อีกครั้ง และบีบให้สโมสรเก่าต้องปลดผู้จัดการทีมคนเดิมออกไป แต่ผลงานตลอด 4 ปีที่อยู่ในเทล อาวีฟ ครั้งนี้ไม่ประสบความสำเร็จเอาเสียเลย ถึงขั้นโดนแฟนบอลขู่หมายเอาชีวิต

อย่างไรก็ดี แกรนท์ ลับมาเรียกชื่อเสียงของตัวเองกลับคืนมาได้อีกครั้งเมื่อกลับมาทำทีมมัคคาบี้ ไฮฟา และทำให้ทีมคว้าแชมป์ได้ 2 สมัยติดต่อกัน ก่อนจะเข้าไปทำทีมชาติอิสราเอลในปี ค.ศ. 2002 ในเวลาต่อมา ระหว่างช่วงที่คุมทีมชาติ แกรนท์ยังได้รับการยกย่องในฐานะผู้ที่นำนวัตกรรมใหม่ ๆ เข้ามาสู่วงการฟุตบอลอิสราเอล โดยเฉพาะในเรื่องของจิตวิทยาลูกหนัง แกรนท์ เคยตัดต่อคลิปวีดีโอภาพยนตร์เรื่อง *Braveheart* เพื่อปลุกใจนักฟุตบอลก่อนการแข่งขัน รวมถึงการตัดต่อเทปสัมภาษณ์แฟนบอลชาวอิสราเอลต่ความคาดหวังที่มีต่อนักเตะทีมชาติของพวกเขา

ในวงการฟุตบอลอังกฤษ
-------------------

แกรนท์เดินมาสู่ประเทศอังกฤษในปี ค.ศ. 2006 ในฐานะผู้อำนวยการสโมสรปอร์ทสมัธ หลังจากนั้นก็ได้ถูกโรมัน อบราโมวิช ประธานสโมสรเชลซี ดึงตัวมาช่วยงานในสโมสรในฐานะโค้ชผู้ช่วยของโชเซ่ มูรินโญ่ ก่อนที่จะได้รับตำแหน่งผู้จัดการทีมอย่างกะทันหันในเดือนกันยายน ค.ศ. 2007 เนื่องจากมูริญโญ่ถูกปลดออกจากตำแหน่งเนื่องจากผลงานของทีมไม่ดี และมีปัญหากับผู้บริหาร ซึ่งแกรนท์ได้นำพาทีมเป็นรองแชมป์พรีเมียร์ลีก ที่มีคะแนนห่างจากแมนเชสเตอร์ยูไนเต็ด ที่ได้แชมป์เพียง 2 คะแนนเท่านั้น เป็นรองแชมป์คาร์ลิ่ง คัพ และสามารถนำพาทีมเข้าสู่รอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ของสโมสร แม้จะได้แค่รองแชมป์ แต่ในนัดชิงชนะเลิศก็ต้องตัดสินด้วยการดวลลูกจุดโทษชี้ขาดกับแมนเชสเตอร์ยูไนเต็ด เนื่องจากในเวลา 120 นาที เสมอกัน 1-1 และหลายคนมองว่าในเกม เชลซีเล่นได้ดีกว่าเยอะโดยเฉพาะในครึ่งเวลาหลัง

24 พฤษภาคม ค.ศ. 2008 สโมสรมีมติปลดอัฟราม แกรนท์ ออกจากตำแหน่ง จนกระทั่งในวันที่ 26 พฤศจิกายน
ค.ศ. 2009 จึงได้รับแต่งตั้งให้เป็นผู้จัดการทีมปอร์ทสมัธ
เมื่อวันที่ 3 มิถุนายน ค.ศ. 2010 ได้เซ็นสัญญาเป็นผู้จัดการทีม เวสต์แฮมยูไนเต็ด เป็นเวลา 4 ปี

อ้างอิง
-------


คอมมอนส์ มีภาพและสื่อเกี่ยวกับ:  
**อัฟราม แกรนท์**

* ประวัติอัฟราม แกรนท์

1. ↑  ""แกรนท์" นั่ง ปธ.เทคนิค "เทโรฯ" วางเป้าพาลุย "AFC"". ผู้จัดการออนไลน์. 16 September 2014. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 17 September 2014.
2. ↑  ""แกรนท์" เผ่นเทโรฯ เซ็นคุมกานา 2 ปี". ผู้จัดการออนไลน์. 28 November 2014. คลังข้อมูลเก่าเก็บจากแหล่งเดิมเมื่อ 2014-12-01. สืบค้นเมื่อ 1 December 2014.
3. ↑  ปอมปีย์คอมเฟิร์มตั้งแกรนท์นั่งแท่นกุนซือคนใหม่

| * ด
* ค
* ก
สโมสรฟุตบอลเชลซี – ผู้จัดการทีม |
| --- |
| 
* รอเบิร์ตสันp (1905–06)
* ลูอิสi (1906–07)
* คอลเดอร์เฮด (1907–33)
* ไนตัน (1933–39)
* เบอร์เรลล์ (1939–52)
* เดรก (1952–61)
* ดอเคอร์ตี (1961–67)
* ซวร์ตc (1967)
* เซ็กซ์ตัน (1967–74)
* ซวร์ตi (1974–75)
* แมกเครดี (1975–77)
* เชลลิโต (1977–78)
* แบลนช์ฟลาวเวอร์ (1978–79)
* เฮิสต์ (1979–81)
* กูลด์c (1981)
* นีล (1981–85)
* ฮอลลินส์ (1985–88)
* แคมป์เบลล์ (1988–91)
* พอร์เทอร์ฟีลด์ (1991–93)
* เวบบ์i (1993)
* ฮอดเดิลp (1993–96)
* คึลลิตp (1996–98)
* วีอัลลีp (1998–2000)
* ริกซ์c (2000)
* รานีเอรี (2000–04)
* มูรีนโย (2004–07)
* แกรนท์ (2007–08)
* สโกลารี (2008–09)
* วิลคินส์c (2009)
* ฮิดดิงก์i (2009)
* อันเชลอตตี (2009–11)
* วีลัช-โบอัช (2011–12)
* ดี มัตเตโอ (2012)
* เบนิเตซi (2012–13)
* มูรีนโย (2013–15)
* ฮอลแลนด์c (2015)
* ฮิดดิงก์i (2015–16)
* กอนเต (2016–18)
* ซาร์รี (2018–19)
* แลมพาร์ด (2019–21)
* ทุคเคิล (2021–22)
* พอตเตอร์ (2022–23)
* Brunoc (2023)
* แลมพาร์ดi (2023)
* โปเชติโน (2023–)

(c) = รักษาการ; (i) = ชั่วคราว; (p) = ผู้เล่น-ผู้จัดการทีม |

| * ด
* ค
* ก
สโมสรฟุตบอลเวสต์แฮมยูไนเต็ด – ผู้จัดการทีม |
| --- |
| 
* King (1902–32)
* Paynter (1932–50)
* Fenton (1950–61)
* Greenwood (1961–74)
* Lyall (1974–89)
* Macari (1989–90)
* Boycec (1990)
* Bonds (1990–94)
* เรดแนปป์ (1994–2001)
* โรเดอร์ (2001–03)
* Brookingc (2003)
* พาร์ดิว (2003–06)
* Curbishley (2006–08)
* Keenc (2008)
* โซลา (2008–10)
* แกรนท์ (2010–11)
* Keenc (2011)
* อัลลาร์ไดซ์ (2011–15)
* บีลิช (2015–17)
* มอยส์ (2017–18)
* เปเลกรินิ (2018–19)
* มอยส์ (2019–)

(c) = รักษาการ |